̂ услы́шавъ то́й бг҃олюби́вый бра́тъ, и бж҃е́ственною любо́вію уязви́вши ду́шу, постиза́етъ съ ни́мъ ски́тъ, идѣ́же вели́цыи ѿ ст҃ы́хъ ѻтє́цъ благоче́стія тече́ніе соверши́ша: жи́ша же въ ла́ѵрѣ ст҃а́гѡ іѡа́нна ко́лова, попече́ніе ѡ себѣ̀ преда́вше строи́телю ла́ѵры, за є́же хотѣ́ти ѝмъ безмо́лвнѡ пребыва́ти: и пребыва́ху бж҃іею благода́тію во вся́комъ безмо́лвіи, исхождє́нія неизмѣ́ннѡ творя́ще въ суббѡ́ту и недѣ́лю: прѡ́чія же дни̂ седми́цы, въ ке́лліи пребыва́ху, моли̂твы и служє́нія кі́йждо ѻсо́бь творя́ще